পাক বাহিনী যখন আমাদের বাড়ী অগ্নি সংযোগের জন্য আসে তখন পূর্ব দিক হতে মুক্তি বাহিনীর গুলির আওয়াজ পেয়ে পূর্ব দিকে তারা সরে যায়। এই ভয়ে আমাদের বাড়ী রক্ষা পেয়ে যায়। এটাও আল্লাহ্র অসিম অনুগ্রহ। আমাদের পাশের বাড়ীর লালমিঞা ও মোশেদ মিঞা গুলিবিদ্ধ হয়ে যায় ও মাটিতে তারা লুটিয়ে পড়ে। এর পরের বাড়ীর লুদু মিঞার স্ত্রী তখন গর্ভবতী ছিলেন। উঠানে ধান রোদ দেওয়ার সময় গুলিবিদ্ধ হয়। গুলির আঘাতে তার গর্ভ পাত হয়। সে দিনের সে সন্তান আজও বেঁচে আছে। তার নাম রাখা হয় “গুলি চান”। এর পরে পাক-বাহিনী প্রত্যেক বাড়ীতে আগুন ধরিয়ে দেয়-